# KNJIŽEVNOST

Sinonimi za književnost so besedna umetnost, literatura, slovstvo, beletristika in leposlovje.

Književnost je pojem za množico besedil, ki se po namenu in načinu razlikujejo od neumetnostnih.

### Značilnosti:

* posebna oblikovanost
* večpomenskost besed, besednih zvez, povedi in besedil
* izmišljenost (fiktivnost)
* neodvisnost od časa in kraja nastanka
* izvirnost (enkratnost, neponovljivost)
* vplivati skuša na bralčeva čustva, domišljijo, na duhovnost človeka

Vse opisane značilnosti se v vseh literarnih besedilih ne ponavljajo v enaki meri. Tudi od bralcev je odvisno ali te značilnosti v besedilih opazijo.

Kadar bralec dokazuje katere lastnosti je zaznal, katere pogrešal oz. katere so ga prepričale o umetniški vrednosti dela, pravimo da literarno vrednoti (literarna kritika).

Književna veda je veda, ki se ukvarja s proučevanjem posebnih značilnosti in razvoja literature.

Dve osrednji disciplini sta:

* literarna zgodovina: proučuje razvoj literarnih pojavov skozi čas
* literarna teorija: skuša odgovarjati na vprašanja, kaj književnost sploh je, kako so dela vsebinsko in oblikovno sestavljena, kako se uvrščajo v zvrsti, vrste.

# KNJIŽEVNE ZVRSTI IN VRSTE

## LIRIKA

* izpoveduje notranja občutja, razpoloženja, stanja
* ponavadi oblikovana v verzih
* besedila so kratka in nedialoška
* nimajo zgodbe
* lirik govori o sebi, je najbolj oseben
* čas je vedno sedanjik
* lirika je lahko čustvena ali miselna

## EPIKA

* dela pripovedujejo o dogodkih, krajih, časih, ljudeh, o svetu
* v ospredju sta predmetnost in dogajanje, ki je določeno s časom in prostorom
* besedila so ponavadi v prozi
* dela imajo eno ali več zgodb
* pogosti so dialogi med upovedanimi osebami

## DRAMATIKA

* namenjena je uprizarjanju na odru, ekranu ali radijskemu predvajanju
* prikazuje bolj ali manj napete odnose med osebami, dogodke, razpoloženja
* lahko je v verzih ali v prozi
* po obsegu so različne, vendar so večkrat obsežnejša kot ne
* ponavadi imajo eno zgodbo
* poglavitna sestavina so dialogi med osebami, ki so jim dodane didaskalije

V vsaki književni zvrsti je več književnih vrst:

a) **LIRSKE VRSTE**: sonet, gazela, glosa, podoknica, epigram, romanca

b) **EPSKE VRSTE**: ep, novela, roman, povest, legenda, mit

c) **DRAMSKE VRSTE**: tragedija, komedija, drama, filmski scenarij, radijska igra

### Umetniška vrednost

Po umetniški vrednosti se književnost deli na:

* **Visoka** (elitna) književnost: velika zgoščenost literarnih lastnosti; velika in trajna umetniška vrednost
* **Množična** (lahka, trivialna) književnost: je hitro razumljiva, oblikovana po vnaprej predvidenih vzorcih, dostopna manj zahtevnemu bralcu

# STIL ALI SLOG

To je način pisanja, oblikovanja besedila. Veda, ki se ukvarja s stilom se imenuje stilistika.

## Zunanji stil /slog

### Zvočni stil / slog

To so sredstva, s katerimi ustvarimo glasovno oz. slišno podobo literarnega dela

### Besedni stil / slog

Besedni stil se ukvarja na eni strani z besedami, izbranimi na poseben način, na drugi strani pa s tako imenovanimi 'tropi', kar so pomensko spremenjene besede oz. besede rabljene v prenesenem pomenu.

### Skladenjske figure / skladenjski slog

To je tisti del, ki se ukvarja s stilom na ravni povedi oz. stavka.

### Besedilni slog / stil

So stilni postopki, s katerimi oblikujemo temo v besedilu (predstavitev, opis, oris, pripoved).

## Zvočni slog

### Ritem

Ta beseda pomeni urejeno gibanje. V poeziji je ritem menjavanje naglašenih in nenaglašenih zlogov. Vendar pa se je treba zavedati, da je ritem vselej individualen in ga težko opišemo.

#### - Metrum -U-U-U-

Metrum je ritmična mera v klasičnem verzu. Je predvidena shema, ki v strogih oblikah vezane besede določa zaporedje dolgih in kratkih oz. naglašenih in nenaglašenih zlogov. Metrum je abstrakcija ritma v klasičnem verzu. Lahko ga spremenimo v metrično shemo. Osnovna enota metruma je stopica.

### Glasovne figure

#### Aliteracija

*Peter peče preste*  soglasniški stik

To je ponavljanje soglasnikov na začetku zaporednih besed (lahko tudi navpično po verzih navzdol).

#### Asonanca

*Luna luna*  samoglasniški stik

Je ujemanje samoglasnikov ponavadi v zadnjih besedah zaporednih verzov.

#### Rima ali polni stik

Pomeni ujemanje tako samoglasnikov kot soglasnikov na koncu besed v zaporednih verzih.

## Besedni slog

Besedne figure imajo zvočni učinek. To so predvsem ponavljanje ali iteracija.

#### Podvojitev ali geminacija

Gre za ponavljanje iste besede ali besedne skupine zaporedoma.

*Pridi, pridi.*

*Le vkup, le vkup.*

#### Anafora

Gre za ponavljanje besed na začetku zaporednih verzov ali stavkov.

***Drug drugemu sva*** *muka lahko,*

***drug drugemu sva*** *radost lahko.*

#### Epifora

Gre za ponavljanje istih besed ali besednih zvez na koncu verza.

*Peruti ptičica i****ma****,*

*plavuti ribica i****ma****.*

#### Anadiploza

Gre za ponavljanje istih besed ali besednih zvez na koncu prvega in na začetku drugega verza.

*Sedaj vi narodom ste* ***strah****,*

***strah*** *tudi vas bo zmlel.*

#### Epanalepsis

Gre za ponovitev besede ali besedne zveze na začetku in koncu verza ali stavka.

***Dolžan*** *ni samo, kar veleva mu stan,*

*kar more, to mož je storiti* ***dolžan****.*

#### Mnogovezje ali polisindeton

Kopiči veznike za označitev obilice.

*In dež krvav, in solz potok…*

#### Brezvezje ali asindeton

Zaradi živahnosti govora opusti vse veznike.

***Voda gine, pada, sahne.***

#### Refren

Gre za ponavljanje besed ali stavkov na koncu raznih verzov ali kitic.

## Tropi

### Okrasni pridevek

*zlikan avto,*

*kratkih las in sladkih ust*

### Poosebitev ali personifikacija

*sonce se mi smeje,*

*drevo je spregovorilo*

### Primera ali komparacija

*debel kot sod*

*najlepša od deklic je Urška bila*

### Metafora (prenos pomena)

Izhaja iz primerjave ali komparacije. Z metaforo prav tako primerjamo dve različni stvari, jima damo skupno točko, skupni imenovalec, vendar ta skupni imenovalec zamolčimo. Pomen se prenese z ene besede na drugi. Primerjava je, vendar jo pozna samo pesnik.

*oko je kot gorsko jezero*

*gorsko oko je jezero*

### Preimenovanje ali metonimija

1. **Lastnika z lastnino**

Jermanovi so pogoreli do tal.

1. **Kraj s prebivalci**

Cela Ljubljana se je zbrala ob Prešernovem dnevu.

1. **Snov z izdelkom**

Bridka jekla.

1. **Orodje z lastnikom**

Pomoril meč je vse tovariše naše.

1. **Posoda z vsebino**

Pojesti cel krožnik.

1. **Avtor z delom**

Berem Cankarja.

1. **Vzrok z učinkom**

Vso strupeno smrt si spil.

1. **Abstraktno s konkretnim**

Mladost je norost.

### Sinekdoha

Je posebna oblika metonimije, ki temelji na odnosu do količin. Zamenjamo del s celoto, ednino z množino.

*Lenega časa strgan rokav.*

*Zvesto srce in delovno ročico.*

*Postelja zate tam bo in žlica.*

#### Raba posebnih besed

Pri besednem stilu govorimo tudi o posebni rabi besed in različnih socialnih, funkcijskih in časovnih zvrsteh jezika s katerimi avtorji lažje dosežejo svoj namen, ki se jim zdi najbolj učinkovit.

* + 1. Pogovorne besede, dialektizmi, žargonizmi. Slengizmi
    2. Popačenke, vulgarizmi
    3. Neologizmi, arhaizmi
    4. Tujke, pomanjševalnice
    5. Stalne besedne zveze oz, frazemi

# SKLADENJSKI SLOG

Gre za posebno oblikovanost besednih zvez, stavkov, povedi.

### Govorniško ali retorično vprašanje

### Spremenjeni stalni besedni red ali inverzija

*Polnoč že zvonila je z vaških zvonov.*

*Z gost je sinoč sem se vračal domov.*

### Izpust ali elipsa

*Ti očeta do praga, sin tebe čez prag.*

### Nagovor ali apostrofa

Ogovarjanje odsotnih ali umrlih oseb, živali, rastlin kot, da so pred ustvarjalcem ali kot, da so žive.

*Ti gora kljubuješ starosti stoletni, na tebi ne pozna se časa ost.*

### Pretiravanje ali hiperbola

*Šest mesecev moči tla krvava reka.*

*Slovenec že mori slovenca, brata.*

### Stopnjevanje

*Vname se strašni boj, ne boj, mesarsko klanje.*

### Paralelizem členov

### Vzklik ali eksklamacija

*Kako strašna je slepota človeka!*

### Zamolk ali aposiopeza

*E, da bi te…*

# BESEDILNI SLOG

#### Opisovanje

* + **Opis** (deskripcija)
  + **Oris** (ilustracija)
  + **Označitev** (karakteristika)

#### Dvogovor (dialog)

#### Samogovor

#### Razlaganje

#### Pripovedovanje (naracija)

#### Utemeljevanje (argumentiranje)

#### Izpovedovanje

# PREDJEZIKOVNE PRVINE LITERARNEGA DELA

#### SNOV (Tebanski mit)

#### MOTIV (upor, sestrska ljubezen)

#### TEMA (vprašanje oblasti)

#### IDEJA

### SNOV

To je tista stvarnost, ki obstaja zunaj umetnine in pred njenim nastankom. Avtorji lahko izbirajo iz dveh vrst snovi, in sicer iz:

* **OSEBNO DOŽIVLJAJSKE** SNOVI: spomini, doživljaji, življenje, sanje, vizija, domišljija
* **NEOSEBNO TRADICIJSKA** SNOV: miti, zgodovinski dogodki, druga umetniška dela, ideologija, neumetnostna besedila

### MOTIV

To je snovni element vsebine in je ponavadi nosilec konkretnega pomena. Motiv je konkretna podlaga za poznejšo abstraktno temo. Imenujemo ga z eno ali dvema besedama, največkrat s samostalniki, ki predstavljajo konkretni svet.

### TEMA

Vedno raste iz motiva. Dobimo jo na vprašanje, o čem besedilo govori. Skoraj vedno je abstraktna. Navedemo jo z besedo ali dvema, nikoli s stavkom. Ključna beseda teme je navadno pojmovni samostalnik ali glagolnik (samostalnik, ki ga naredimo iz glagola).

### IDEJA

Je sporočilo literarnega besedila.

**KONKRETNO**: oslepitev (pri Ojdipu)

**ABSTRAKTNO**: vprašanje krivde (pri Ojdipu)

## TEMELJNE SESTAVINE LITERARNEGA DELA

To so prvine, ki prepletajo celotno umetnino. Delimo jih na: snovne, miselne in čustvene.

* **SNOVNE** so tiste, ki si jih lahko predstavljamo, jih zaznavamo s čutili.
* **MISELNE** so ideje, pojmi, tisto kar ni predstavljivo.
* **ČUSTVENE** spominjajo na čustvena stanja, razpoloženja.